Na temelju čl. 35. st. 1. alineja 4. Zakona o predškolskom odgoju i obrazovanju („Narodne novine“ 10/97, 107/07, 94/13, 98/19 i 57/22) i čl. 45. Statuta Dječjeg vrtića Suncokret Sveti Đurđ, Upravno vijeće Dječjeg vrtića Suncokret Sveti Đurđ na svojoj 25. sjednici održanoj 21.12. 2022. godine donosi

**P R A V I L N I K**

o upisu djece i ostvarivanju prava i obveza korisnika usluga Dječjeg vrtića Suncokret Sveti Đurđ

1. **OPĆE ODREDBE**

Članak 1.

1. Ovim Pravilnikom o upisu i ostvarivanju prava i obveza korisnika usluga Dječjeg vrtića Suncokret Sveti Đurđ (u daljnjem tekstu: Pravilnik) utvrđuju se mjerila i postupak upisa djece u predškolsku ustanovu Dječji vrtić Suncokret Sveti Đurđ (u daljnjem tekstu: Vrtić), organizacija rada s novoupisanim polaznicima Vrtića i uvjeti pod kojima dijete može biti ispisano iz Vrtića.
2. Kao javne ovlasti vrtić obavlja slijedeće poslove:
   * upise djece u dječji vrtić i ispise djece iz dječjeg vrtića s vođenjem odgovarajuće dokumentacije,
   * izdavanje potvrda i mišljenja,
   * upisivanje podataka o dječjem vrtiću u zajednički elektronički upisnik.
3. Kada Vrtić u vezi s poslovima iz prethodnog stavka ili drugim poslovima koje obavlja kao javne ovlasti, odlučuje o pravu, obvezi ili pravnom interesu djeteta, roditelja ili skrbnika ili druge fizičke ili pravne osobe, dužan je postupati prema odredbama zakona kojim se uređuje opći upravni postupak. Izrazi koji se za fizičke osobe u ovom Pravilniku koriste u muškom rodu su neutralni i odnose se na osobe muškog i ženskog spola.

Članak 2.

Na postupak upisa i ispisa primjenjuju se odredbe Zakona o općem upravnom postupku.

Članak 3.

Odredbe ovog Pravilnika koje se odnose na roditelje na odgovarajući se način primjenjuju na skrbnike i udomitelje.

Članak 4.

U vrtiću se ostvaruju sljedeći programi za djecu predškolske dobi:

* redoviti program njege, odgoja, obrazovanja, zdravstvene zaštite i unaprjeđenja zdravlja djece i socijalne skrbi djece predškolske dobi (u nastavku teksta: redoviti program) usklađeni s radnim vremenom zaposlenih roditelja i potrebama djeteta,
* program Predškole za djecu u godini prije polaska u osnovnu školu.

Članak 5.

1. U Dječji vrtić mogu se upisivati djeca od navršenih dvanaest mjeseci djetetova života do polaska u osnovnu školu i to u redoviti program njege, odgoja, obrazovanja, zdravstvene zaštite i unaprjeđenja zdravlja i socijalne skrbi.
2. Programi se provode sukladno uvjetima propisanim Zakonom o predškolskom odgoju i obrazovanju, provedbenim propisima donesenim prema odredbama tog zakona i općim aktima Vrtića.
3. Vrtić je dužan osigurati ostvarivanje programa predškole u trajanju od 250 sati za djecu u godini prije polaska u osnovnu školu koja nisu uključena u redoviti program.
4. Program predškole za djecu koja koriste usluge Vrtića, integriran je u redoviti program.
5. Obveznik predškole koji ne koristi usluge Vrtića, ostvaruje pravo direktnog upisa u program predškole temeljem prijave za upis. Polaznici programa predškole su sva djeca koja će do 31. ožujka tekuće pedagoške godine navršiti 6 godina. Način vrijeme i mjesto provođenja prijava za upis u program predškole, Vrtić će objaviti putem internetske stranice i oglasnih ploča.

Članak 6.

1. Pedagoška godina započinje 1. rujna tekuće, a završava 31. kolovoza sljedeće godine.
2. U novu pedagošku godinu upisuje se onoliko djece koliko se u tekućoj godini ispiše iz Vrtića, odnosno dok se ne popune postojeći kapaciteti Vrtića sukladno Državnim pedagoškim standardima predškolskog odgoja i obrazovanja (NN broj 63/08 i 90/10) i Planu upisa djece u Vrtić, što ga za svaku pedagošku god. donosi Upravno vijeće Vrtića uz suglasnost Osnivača.
3. Upisi se provode na temelju Odluke o upisima, koju donosi Upravno vijeće Vrtića.
4. Javna objava o upisima objavljuje se na internetskim stranicama Vrtića i oglasnim pločama Vrtića. U objavi se utvrđuje mjesto i vrijeme upisa, vrsti programa, uvjeti upisa, potrebna dokumentacija, vrijeme i način objave rezultata upisa i ostalo.

Članak 7.

1. Prednost pri upisu imaju djeca roditelja s prebivalištem na području Općine Sveti Đurđ. Ako se sva prijavljena djeca mogu upisati neće se primjenjivati kriterij za ostvarivanje prednosti. Ukoliko ima slobodnih mjesta mogu se upisati i djeca roditelja s prebivalištem na području drugih gradova i općina odnosno djeca roditelja koja nisu državljani Republike Hrvatske.
2. Ukoliko u odgojno-obrazovnim skupinama sukladno Državnim pedagoškim standardima predškolskog odgoja i obrazovanja (NN broj 63/08 i 90/10) ima slobodnih mjesta, djeca se mogu upisivati tijekom cijele pedagoške godine od 1. dana u mjesecu upisa.
3. **MJERILA I POSTUPAK UPISA**

Članak 8.

Upis djece u programe Vrtića provodi se sukladno Odluci o mjerilima za financiranje predškolskog odgoja i ostvarivanju prava prednosti upisa djece u Dječji vrtić Suncokret Sveti Đurđ (u daljnjem tekstu: Odluka ) prema planu upisa što ga za svaku pedagošku godinu donosi Upravno vijeće, sve uz suglasnost Osnivača Vrtića. Temeljem Odluke Vrtić objavljuje Poziv za upis djece. Poziv se objavljuje na internetskoj stranici kao i na oglasnoj ploči Vrtića. Poziv sadrži podatke o vremenu, mjestu upisa, vrsti programa, uvjetima upisa, te načinima ostvarivanja prednosti pri upisu. Ako se sva djeca mogu upisati neće se primjenjivati kriteriji za ostvarivanje prednosti.

Članak 9.

1. Prednost pri upisu ostvaruje se sukladno članku 20. Zakona o predškolskom odgoju i obrazovanju (NN 10/97, 107/07, 94/13, 98/19 i 57/22) odlukom Osnivača i ovim Pravilnikom.
2. Ukoliko se sva prijavljena djece ne mogu upisati, prednost pri upisu ostvarivat će se primjenom metode bodovanja kako slijedi:
   * Dijete roditelja žrtava i invalida Domovinskog rata: izravan upis
   * Dijete iz obitelji s troje ili više djece: 4 boda
   * Djijete oba zaposlena roditelja: 4 boda
   * Dijete s teškoćama u razvoju i kroničnim bolestima koja imaju nalazi mišljenje nadležnog tijela iz sustava socijalne skrbi, ili potvrdu izabranog pedijatra ili obiteljskog liječnika : 4 boda
   * Dijete samohranog roditelja: 2 boda
   * Dijete jednoroditeljskih obitelji : 2 boda za svakog zaposlenog roditelja
   * Dijete u udomiteljskoj obitelji: 2 boda
   * Dijete osoba s invaliditetom upisanih u Hrvatski registar osoba s invaliditetom: 2 boda
   * Dijete koje je ostvarilo pravo na socijalnu uslugu smještaja u udomiteljskim obiteljima: 2 boda
   * Dijete koje ima prebivalište ili boravište na području dječjeg vrtića: 2 boda
   * Dijete roditelja koji primaju doplatak za djecu ili roditelja korisnika jamčene minimalne naknade: 2 boda
3. Dodatna mjerila za ostvarivanje prednosti pri upisu djece u redovne programe Vrtića, u slučaju da više kandidata ostvaruje pravo prioriteta po prethodnom stavku, su:
   * vrijeme čekanja na listi za upis u Vrtić po oglasima iz prethodnih godina: 1 bod
   * braća djece već upisane u Vrtić (čiji roditelji uredno podmiruju obveze prama vrtiću): 1 bod
4. Ukoliko je broj slobodnih mjesta u vrtićima i jaslicama veći od broja prijavljene djece, upisat će se sva djeca neovisno o prednostima navedenim u članku 8. Ovog Pravilnika, ali su podnositelji zahtjeva dužni dostaviti podatke o ispunjavanju prednosti.
5. **ZAHTJEV ZA UPIS**

Članak 10.

1. Zahtjev za upis sa dokumentacijom podnosi roditelj/skrbnik djeteta (u nastavku teksta: roditelj, udomitelj). Zahtjev za upis podnosi se samo osobno u vrtiću Suncokret Sveti Đurđ.
2. Zahtjev za upis sadrži :
   * Popunjeni obrazac Zahtjeva za upis djeteta u Vrtić,
   * Rodni list ili izvadak iz matice rođenih djeteta (preslika),
   * Preslika uvjerenja o mjestu prebivališta ili stalnog boravišta za dijete i roditelje/udomitelje,
   * Preslike osobnih iskaznica roditelja,
   * Potvrdu nadležnog pedijatra o obavljenom sistematskom pregledu,
   * Presliku knjižice procijepljenosti djeteta,
   * Potvrdu o nepostojanju duga prema Općini Sveti Đurđ.
3. Zahtjev za upis može se predati samo za djecu koja do 31. kolovoza tekuće godine navrše godinu dana života.
4. Zahtjev za upis podnosi se svake pedagoške godine do 1. rujna za onu djecu čiji roditelji su podmirili sve troškove roditeljske naknade za vrtić u proteklog godini.

Članak 11.

1. Radi ostvarivanja prednosti pri upisu roditelj uz zahtjev predaje isprave kojima se dokazuju kriteriji za ostvarivanje prednosti iz čl. 9. ovog Pravilnika:
2. za dijete roditelja žrtve i invalida Domovinskog rata – rješenje nadležnog ministarstva o statusu invalida, odnosno o priznatom statusu člana obitelji smrtno stradalog hrvatskog branitelja iz Domovinskog rata
3. za dijete samohranog roditelja-rodni list djeteta ne stariji od 3 mjeseca od dana podnošenja prijave za upis, preslika smrtnog lista, smrtovnice ili izvatka iz matice umrlih za preminulog roditelja ili potpisana izjava u javnobilježničkom uredu da je drugi roditelj na izdržavanju dugogodišnje zatvorske kazne ili mu je oduzeta poslovna sposobnost, ili rješenje centra za socijalnu skrb o privremenom uzdržavanju (državna privremena alimentacija).
4. za dijete u udomiteljskoj obitelji – presliku rješenja da je dijete u udomiteljskoj obitelji
5. za dijete zaposlenih roditelja – elektronički zapis HZMO kao dokaz o zaposlenosti oba roditelja /skrbnika ili samohranog roditelja /skrbnika, preslika PK kartice
6. za dijete iz obitelji s troje ili više djece-presliku rodnih listova ili izvatka iz matice rođenih ostale djece u obitelji
7. za dijete koji prima dječji doplatak –presliku rješenja ili potvrdu Hrvatskog zavoda za mirovinsko osiguranje o pravu na dječji doplatak za tekuću god.
8. za dijete s teškoćama u razvoju - mišljenje stručnog povjerenstva osnovanog po propisima iz područja socijalne skrbi ili odgovarajući medicinski i drugi nalazi, mišljenja i rješenja nadležnih tijela ,ustanova i vještaka uz obavezu roditelja odazivanja na poziv Vrtića radi davanja mišljenja stručnog tima o postojanju ili ne postojanju uvjeta za integraciju djeteta u redovite skupine ili uključivanje u drugi odgovarajući program koji Vrtić može ponuditi.
9. za dijete uzeto na skrb i uzdržavanje i dijete u udomiteljskoj: potvrdu Centra za socijalnu skrb za udomiteljske obitelji
10. Dječji vrtić zadržava pravo da radi pojašnjenja ili utvrđivanja određene prednosti, od roditelja zatraži dodatne isprave, odnosno da, uz pisanu privolu roditelja djeteta, sam provjeri činjenice vezane za ostvarivanje prednosti.
11. Vrtić prema Zakonu o socijalnoj skrbi, preuzima pojam samohranog roditelja kao roditelja koji nije u braku i ne živi u izvanbračnoj zajednici, a sam skrbi i uzdržava svoje dijete.
12. Samohrani je onaj roditelj djeteta čiji je drugi roditelj: a)umro, b)nepoznat, c)lišen poslovne sposobnosti, d) oduzeto mu je pravo na roditeljsku skrb, e) na dugotrajnom je liječenju ili f) na dugotrajnom izdržavanju kazne zatvora.

Članak 12.

Postupak upisa djece u Dječji vrtić provodi Povjerenstvo za upis djece (u nastavku teksta: Povjerenstvo) koje imenuje ravnatelj.

Ravnatelj imenuje predsjednika i dva člana Povjerenstva iz reda odgojitelja i stručnih suradnika Dječjeg vrtića.

Povjerenstvo radi na sjednicama koje saziva predsjednik. Sjednica se može održati ako je nazočna većina članova Povjerenstva.

Povjerenstvo donosi odluke na temelju utvrđenog broja bodova i utvrđuje Prijedlog liste reda prvenstva.

O radu Povjerenstva vodi se zapisnik.

Rad Povjerenstva nadzire ravnatelj.

Članak 13.

Prijedlog liste reda prvenstva objavljuje se javno na internetskoj stranici vrtića i oglasnim pločama vrtića u obliku liste koja sadrži:

* redni broj, numeracijska šifra i ukupan broj bodova.

Članak 14.

Roditelji/skrbnici imaju pravo žalbe na Prijedlog liste reda prvenstva u dijelu koji se odnosi na njihovo dijete u roku od osam (8) dana od objave Prijedloga liste reda prvenstva. Prigovor se u pisanom obliku dostavlja Povjerenstvu osobno ili putem pošte.

Članak 15.

Odluku o žalbi donosi Upravno vijeće u roku od 15 dana od dana isteka roka za žalbu. Upravno vijeće po žalbi može:

* odbaciti žalbu kao nepravodobnu,
* odbiti žalbu kao neosnovanu i potvrditi odluku Povjerenstva,
* usvojiti žalbu i ukinuti odluku Povjerenstva te samo donijeti odluku o upisu djeteta ili pak vratiti Povjerenstvu na ponovno odlučivanje

Odgovor na žalbu u pisanom obliku roditelju se dostavlja u zatvorenoj kuverti osobno ili putem pošte.

Odluka Upravnog vijeća je konačna.

Članak 16.

Nakon završetka žalbenog postupka Upravno vijeće donosi Odluku o upisima i objavljuju se konačni rezultati upisa na internet stranici Vrtića i oglasnoj ploči Vrtića u roku od pet dana od dana donošenja.

Djeca koja po natječaju, a temeljem bodovnih kriterija nisu upisana u Vrtić vode se na listi čekanja te će ostvarivati pravo upisa tijekom pedagoške godine ukoliko se oslobode mjesta u dobno odgovarajućoj odgojnoj skupini ili se proširi kapacitet Vrtića.

# PRIJEM NOVOUPISANE DJECE

Članak 17.

1. Prije uključivanja djeteta u odgojno-obrazovnu skupinu roditelj je obvezan:
   * obaviti inicijalni razgovor sa stručnim povjerenstvom vrtića ( srtučni suradnik, viša medicinska sestra, ravnatelj)
   * ukoliko roditelj nije u mogućnosti obaviti inicijalni razgovor u zakazanom terminu, dužan je o tome pravovremeno obavijestiti stručni tim.
2. Dijete ne može početi pohađati Vrtić dok nisu ispunjene sve obveze iz stavka 1. ovog članka. U slučaju da roditelj, bez opravdanog razloga, ne ispuni obveze iz stavka 1. ovog članka ni nakon naknadnog poziva nadležnih službi Vrtića, dijete se briše s liste upisanih.

Članak 18.

1. Roditelji djeteta koji započinju ostvarivati programe Vrtića u rujnu, obvezni su potpisati Ugovor do kraja mjeseca kolovoza.
2. Naknada za usluge Vrtića utvrđena je posebnom Odlukom koja je na snazi do njenog opoziva.

Članak 19.

Roditelj odnosno skrbnik djeteta – korisnik usluga dužan je:

* + dostaviti dodatnu zdravstvenu potvrdu nadležnog liječnika pri uključivanju djeteta u program vrtića u slučaju promjena zdravlja djeteta nastalih nakon sistematskog zdravstvenog pregleda,
  + predočiti potpunu dokumentaciju i informaciju o karakteristikama i potrebama djeteta koje su bitne za odabir primjerenog programa kao i za njegovu sigurnost i zdravlje tijekom ostvarivanja programa,
  + pravovremeno izvješćivati Vrtić o promjenama razvojnog i zdravstvenog statusa djeteta i surađivati s Vrtićem u postupcima izmjena programa,
  + za slučaj značajnih promjena zdravstvenog stanja ili razvojnog statusa djeteta, koje tijekom ostvarivanja programa uoči stručni tim Vrtića, obaviti potrebne pretrage i pribaviti mišljenja nadležnih službi te sudjelovati u programu pedagoške opservacije djeteta i utvrđivanju novog prilagođenog, individualiziranog programa, ako je to u interesu zadovoljavanja razvojnih potreba i sigurnosti djeteta odnosno sigurnosti i ostvarivanja odgojno-obrazovnog programa za drugu djecu,
  + osobno dovoditi i odvoditi dijete iz odgojno-obrazovne skupine ili pismeno izvijestiti odgojitelja o punoljetnoj osobi koju je za to ovlastio,
  + izvijestiti odgojitelja odgojno-obrazovne skupine u roku od 24 sata o razlozima izostanka djeteta,
  + ne dovoditi u Vrtić bolesno dijete, a nakon završenog liječenja dostaviti potvrdu nadležnog liječnika o obavljenom zdravstvenom pregledu iz koje je vidljivo da je dijete sposobno pohađati Vrtić,
  + nakon izbivanja djeteta iz Vrtića zbog drugih razloga u trajanju duljem od 60 dana dostaviti potvrdu nadležnog liječnika o obavljenom zdravstvenom pregledu iz koje je vidljivo da je dijete sposobno pohađati Vrtić,
  + odazvati se pozivima na roditeljske sastanke i druge oblike suradnje roditelja s Vrtićem u cilju praćenja razvoja i napredovanja djeteta,
  + najkasnije do 15-og u mjesecu uplaćivati utvrđeni iznos sudjelovanja roditelja u cijeni programa,
  + dostaviti Vrtiću pisanu obavijest o ispisu djeteta iz Vrtića najkasnije 15 dana prije ispisa, te dokazati podmirenje svih nastalih troškova programa do dana ispisa,
  + izvršavati druge obveze korisnika usluga utvrđene općim aktima Vrtića.

Članak 20.

Vrtić je dužan:

* + ustrojiti rad s djecom u jasličkim i vrtićkim odgojnim skupinama sukladno planu upisa,
  + surađivati s obitelji djeteta u cilju praćenja razvoja i napredovanja djeteta,
  + osigurati redovito izvještavanje korisnika usluga i njihovo sudjelovanje u upravljanju

Vrtićem sukladno zakonu i Statutu Vrtića,

* + omogućiti zaštitu pojedinačnih prava korisnika usluga podnošenjem žalbe odnosno zahtjeva Upravnom vijeću,
  + upozoriti korisnika usluga da Vrtić pridržava pravo preraspoređivanja djeteta iz jedne u drugu odgojno-obrazovnu skupinu, organiziranja prijevoza djece u dječji vrtić i posebnog organiziranja programa za vrijeme lipnja, srpnja i kolovoza te u drugim posebnim okolnostima, u skladu s pedagoškim načelima i interesima organizacije rada u Vrtiću,
  + upozoriti korisnika usluga da Vrtić može, u slučaju značajnih promjena zdravstvenog stanja ili razvojnog statusa djeteta koje uoči stručni tim Vrtića, izmijeniti program i uvjete ostvarivanja programa za dijete; s tim da postupak promjene programa pokreće stručno-razvojna služba na temelju praćenja stanja i potreba djeteta te na temelju provedene pedagoške opservacije kao i dodatno obavljenih pretraga i mišljenja nadležnih službi, u interesu razvojnih potreba djeteta, njegove sigurnosti te sigurnosti i ostvarivanja odgojno-obrazovnog programa za drugu djecu, za slučaj značajnih promjena zdravstvenog stanja ili razvojnog statusa djeteta, koje tijekom ostvarivanja programa uoči stručni tim Vrtića, obaviti potrebne pretrage i pribaviti mišljenja nadležnih službi te sudjelovati u programu pedagoške opservacije djeteta i utvrđivanju novog prilagođenog, individualiziranog programa, ako je to u interesu zadovoljavanja razvojnih potreba i sigurnosti djeteta odnosno sigurnosti i ostvarivanja odgojno-obrazovnog programa za drugu djecu,
  + osobno dovoditi i odvoditi dijete iz odgojno-obrazovne skupine ili pismeno izvijestiti odgojitelja o punoljetnoj osobi koju je za to ovlastio,
  + izvijestiti odgojitelja odgojno-obrazovne skupine u roku od 24 sata o razlozima izostanka djeteta,
  + ne dovoditi u Vrtić bolesno dijete, a nakon završenog liječenja dostaviti potvrdu nadležnog liječnika o obavljenom zdravstvenom pregledu iz koje je vidljivo da je dijete sposobno pohađati Vrtić,
  + nakon izbivanja djeteta iz Vrtića zbog drugih razloga u trajanju duljem od 60 dana dostaviti potvrdu nadležnog liječnika o obavljenom zdravstvenom pregledu iz koje je vidljivo da je dijete sposobno pohađati Vrtić,
  + odazvati se pozivima na roditeljske sastanke i druge oblike suradnje roditelja s Vrtićem u cilju praćenja razvoja i napredovanja djeteta,
  + najkasnije do 15-og u mjesecu uplaćivati utvrđeni iznos sudjelovanja roditelja u cijeni programa,
  + dostaviti Vrtiću pisanu obavijest o ispisu djeteta iz Vrtića najkasnije 15 dana prije ispisa, te dokazati podmirenje svih nastalih troškova programa do dana ispisa,
  + izvršavati druge obveze korisnika usluga utvrđene općim aktima Vrtića.

Članak 20.

Vrtić je dužan:

* + ustrojiti rad s djecom u jasličkim i vrtićkim odgojnim skupinama sukladno planu upisa,
  + surađivati s obitelji djeteta u cilju praćenja razvoja i napredovanja djeteta,
  + osigurati redovito izvještavanje korisnika usluga i njihovo sudjelovanje u upravljanju Vrtićem sukladno zakonu i Statutu Vrtića,
  + omogućiti zaštitu pojedinačnih prava korisnika usluga podnošenjem žalbe odnosno zahtjeva Upravnom vijeću,
  + upozoriti korisnika usluga da Vrtić pridržava pravo preraspoređivanja djeteta iz jedne u drugu odgojno-obrazovnu skupinu i posebnog organiziranja programa za vrijeme lipnja, srpnja i kolovoza te u drugim posebnim okolnostima, u skladu s pedagoškim načelima i interesima organizacije rada u Vrtiću,
  + upozoriti korisnika usluga da Vrtić može, u slučaju značajnih promjena zdravstvenog stanja ili razvojnog statusa djeteta koje uoči stručni tim Vrtića, izmijeniti program i uvjete ostvarivanja programa za dijete; s tim da postupak promjene programa pokreće stručno-razvojna služba na temelju praćenja stanja i potreba djeteta te na temelju provedene pedagoške opservacije kao i dodatno obavljenih pretraga i mišljenja nadležnih službi, u interesu razvojnih potreba djeteta, njegove sigurnosti te sigurnosti i ostvarivanja odgojno-obrazovnog programa za drugu djecu,
  + upozoriti korisnika usluga da Vrtić može otkazati ostvarivanje programa za dijete u slučaju značajnih promjena u razvojnom statusu djeteta, ako ni novi prilagođeni individualizirani program ne zadovoljava razvojnim potrebama djeteta,
  + u slučaju promjene ili otkazivanja ostvarivanja programa usmjeriti korisnika usluga na daljnje postupanje i institucije koje će primjereno zadovoljiti potrebe djeteta,
  + upozoriti korisnika usluga Vrtić može otkazati ostvarivanje programa djetetu ako korisnik ne plati dospjele obveze u roku od 60 dana od dana dospijeća obveze ili ako korisnik na drugi način prekrši obveze utvrđene ugovorom ili općim aktom Vrtića

1. **LISTA ČEKANJA**

Članak 21.

1. Djeca čiji su zahtjevi odbijeni stavljaju se na listu čekanja.
2. Liste čekanja formiraju se za svaku skupinu odvojeno.
3. Na listi čekanja svako dijete ima svoj redni broj (od prvog na dalje) prema kojem se i upisuju na upražnjeno mjesto za određenu skupinu.
4. U slučaju upisa roditelj mora obaviti inicijalni razgovor sa stručnim povjerenstvom i sklopiti s Vrtićem Ugovor o međusobnim pravima i obvezama.
5. Roditelj djeteta koje je na listi čekanja ima pravo saznati je li došlo do promjena na listi čekanja u odnosu na njegovo dijete. Djeca s liste čekanja upisuju se 1. u mjesecu.
6. Roditelj djeteta koje je na listi čekanja može tijekom pedagoške godine dopuniti zahtjev za upis. Na temelju dopunskih isprava će se utvrditi mijenja li se broj bodova i mjesto na listi čekanja.
7. **PROMJENA ODGOJNO-OBRAZOVNE SKUPINE**

Članak 22.

1. Odluku o formiranju odgojno- obrazovnih skupina donose ravnatelj i stručni suradnik. Odgojno obrazovne skupine se u principu formiraju prema dobi djece te mogu biti dobno čiste ili mješovite.
2. Tijekom godine, ovisno o upisima djece može uz odluku ravnatelja i stručnog suradnika doći do preraspodjele djece po skupinama.
3. Prema zahtjevu roditelja, djetetu se može omogućiti premještaj u drugi program ili drugu

odgojno-obrazovnu skupinu tijekom pedagoške godine ukoliko u Vrtiću postoje uvjeti za takav premještaj te ukoliko prema procjeni stručnog tima postoji opravdani razlog za premještaj.

1. Premještaju donose ravnatelj i stručni suradnik Vrtića na pisani zahtjev roditelja.
2. Vrtić može premjestiti dijete u drugi program ili odgojno-obrazovnu skupinu ukoliko to zahtijevaju uvjeti rada, potrebe organizacijske djelatnosti, primjene Državnog pedagoškog standarda ili izvanrednih okolnosti o kojima odlučuje ravnatelj.
3. **ISPIS IZ DJEČJEG VRTIĆA**

Članak 23.

1. Roditelji mogu ispisati dijete iz Vrtića pisanim zahtjevom za ispis (dalje u tekstu: ispisnica)
2. Roditelj je dužan predati ispisnicu najkasnije petnaest dana od prije namjeravanog prekida korištenja usluga Vrtića.
3. Ispisnica se predaje ravnatelju.

Članak 24.

1. Dijete ne može biti ispisano iz Vrtića ukoliko roditelji djeteta ne izvrše obvezu plaćanja za usluge Vrtića do dana ispisa navedenog na ispisnici.

(2) Dijete može biti ispisano iz Vrtića ukoliko dijete izostane duže od 30 dana, a roditelj nije opravdao izostanak djeteta u tom razdoblju.

(3) Vrtić može ispisati dijete ako roditelj na drugi način prekrši obveze utvrđene ugovorom.

Članak 25.

(1) Rješenje o ispisu donosi ravnatelj.

(2) Protiv rješenja o ispisu roditelj ima pravo žalbe.

(3) Žalba se u pisanom obliku podnosi ravnatelju u roku od 15 dana od dana dostave rješenja.

(4) Žalba ne odgađa pravne učinke rješenja.

(5) Na postupak povodom žalbe se na odgovarajući način primjenjuju članci 14. i 15. ovog Pravilnika

**VIII. MJERILA ZA SUDJELOVANJE RODITELJA U CIJENI PROGRAMA**

Članak 26.

(1) Roditelj se obvezuje da će za ostvarivanje programa svoga djeteta sudjelovati u naknadi cijene programa na način i u iznosu koji utvrdi Osnivač i Općinsko vijeće.

(2) Iznos naknade roditeljskog udjela od ekonomske cijene za jaslice (djeca od navršenih 12 mjeseci do 3. godine života) je 106,00 € .

(3) Iznos naknade roditeljskog udjela od ekonomske cijene za vrtić (djeca od navršene 3. godine života do polaska u školu) je 93,00 €.

(4) Razliku sredstava između stvarne ekonomske cijene redovitog programa i učešća roditelja- korisnika usluga u ekonomskoj cijeni redovitog programa za dijete koje ima prebivalište na području Općine podmiruje Općina.

(5) Razliku sredstava između stvarne ekonomske cijene redovitog programa i učešća roditelja- korisnika usluga u ekonomskoj cijeni redovitog programa za dijete koje nema prebivalište na području Općine, podmiruje jedinica lokalne samouprave u kojoj dijete ima prebivalište.

(6) Ukoliko dijete izostane sve dane u mjesecu, roditelj ima pravo koristiti pričuvu uz pismeni ili usmeni zahtjev za najviše dva mjeseca u godini u iznosu od 26,00 €.

Članak 27.

Roditelj se obvezuje Ugovorom o boravku djeteta u dječjem vrtiću da će utvrđeni iznos naknade za svaki tekući mjesec uplaćivati najkasnije do 15. u mjesecu počevši od dana upisa.

Članak 28.

Roditelj s više djece upisane u vrtić ne plaća učešće u ekonomskoj cijeni za treće i svako sljedeće dijete.

Članak 29.

(1) Roditeljima čije dijete zbog opravdanih razloga (bolest ili oporavak nakon bolesti) ne koristi usluge vrtića kontinuirano 10 radnih dana u određenom mjesecu, uz predočenje liječničke potvrde, umanjuje se iznos učešća u ekonomskoj cijeni redovitog programa za 20% za taj mjesec u kojemu se evidentira izostanak. Cijena će se umanjiti na uplatnici koja se izdaje u idućem mjesecu.

(2) Za vrijeme odsutnosti djeteta svih radnih dana u mjesecu, izvan razloga navedenih u stavku 1

ovog članka roditelji uplaćuju pričuvu u iznosu od 19,91€ koja se treba prethodno najaviti usmenim ili pismenim putem.

( 3) Olakšicu iz prethodnog stavka roditelji mogu koristiti za najviše dva mjeseca (bilo koja) u kalendarskoj godini.

(3) Za dane izostanka djeteta zbog povrede za vrijeme boravka u Vrtiću, roditelj se u potpunosti oslobađa plaćanja utvrđenog učešća.

(4) Radi ostvarivanja olakšica iz prethodnih stavaka roditelj je u obvezi Vrtiću dostaviti pisanu zamolbu i odgovarajuću dokumentaciju kojom dokazuje pravo na olakšicu.

(5) U posebnim slučajevima teške bolesti djeteta i/ili članova obitelji, smrtnim slučajevima u obitelji djeteta, kao i drugim uvjetima koji nastanu zbog otežane socijalne situacije u obitelji djeteta Upravno vijeće Vrtića može umanjiti cijenu usluge.

Članak 30.

Na početku svake pedagoške godine, roditelj plaća dječjem vrtiću osiguranje za dijete od posljedica nesretnog slučaja koji će ugovoriti ravnatelj vrtića s najpovoljnijim osiguravajućim društvom.

**IX. PRIJELAZNE I ZAKLJUČNE ODREDBE**

Članak 31.

Ovaj Pravilnik stupa na snagu dan nakon dana objave na oglasnoj ploči Dječjeg vrtića Suncokret Sveti Đurđ te mrežnim stranicama Općine Sveti Đurđ.

Članak 32.

Stupanjem na snagu ovog Pravilnika, prestaje važiti Pravilnik o upisu djece i ostvarivanju prava i obveza korisnika usluga Dječjeg vrtića Suncokret Sveti Đurđ ( KLASA: 601-01/20-01/1, URBROJ: 2186-21-01-20-1) od 13. listopada 2020. godine.

KLASA: 601-07/22-01/01

URBROJ: 2186-21-01-22-1

Sveti Đurđ, 21.12.2022.

PREDSJEDNICA UPRAVNOG VIJEĆA

Sonja Stančin Novak

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ovaj Pravilnik o upisu djece i ostvarivanju prava i obveza korisnika usluga Dječjeg vrtića „Suncokret Sveti Đurđ“ objavljen je na oglasnoj ploči 21.12.2022. i stupio na snagu dana 22.12.2022.

RAVNATELJICA

Tihana Ledenko

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_